• Bestil Marin Fairfax SC2 – Citybike – Matsølv – 4499 kr.\nMarin Fairfax SC2 – Citybike – Matsølv\nNavn: Marin Fairfax SC2 – Citybike – Matsølv\nTemmelig mange online varehuse tilbyder til alt held et bredt udvalg af leveringsløsninger. Den mest almindelige er nu om stunder at få afleveret pakken hos en pakkeshop, hvor du så selv henter dine nye produkter lige når det passer dig. Løsningen er jo temmelig fremkommelig, og ofte endda den mindst kostelige fragtløsning ved køb af Marin Fairfax SC2 – Citybike – Matsølv.\nDu bør på samme måde udse dig at få ordren bragt til din hjemmeadresse eller ud på din arbejdsplads. Fragtløsningen viser sig sædvanligvis en tand mere pebret, men tillige ret så fleksibel. Den prisbilligste leveringsmåde vil dog altid vise sig at være selv at hente pakken, som desværre kræver at du bor i nærheden af e-handlens hjemsted.\nLeveringstidspunktet på Herrecykler er selvfølgelig ekstremt udslagsgivende såfremt du står og skal bruge dine nye varer nu og her, så med det formål er det tydeligvis på sin plads at vi studerer det forventede leveringstidspunkt for det respektive produkt.\nEn del e-forhandlere garanterer dag-til-dag levering på de fleste varer, eksempelvis Marin Fairfax SC2 – Citybike – Matsølv, men husk at det nødvendiggør at bestillingen gennemføres forud for et besluttet klokkeslæt, med hensynstagen til at de garanteret kan nå at få de nye varer sendt afsted inden pakkepersonalet får fri.\nNogle få butikker på nettet yder fragt uden omkostninger, men i de fleste tilfælde påkræves det at man bestiller for et konkret beløb. I øvrigt skulle man udse dig den billigste leveringsform, der ofte – hvad end man befinder sig i Viborg, Ikast eller Nivå – vil blive at få fragtmanden til at levere dine varer til en pakkeshop.\nDet har vist sig at være vældig nemt for almindelige mennesker at sammenligne priser på forskellige e-firmaer, og altså har flertallet af Marin online butikker set sig nødsaget til at formindske salgspriserne på en række af deres produkter – til juniorer, og ligeledes også til mænd og kvinder – markant, og endda nogle gange byde på levering uden betaling.\nDet kan dog stadigvæk blive udbytterigt at besigtige nogle enkelte internet outlets efter rabatkoder på Marin Fairfax SC2 – Citybike – Matsølv forud for at du køber, sådan at man er garanteret at antage den skarpeste pris.\nDu bør bare være opmærksom på, at ifald en internet webshop markedsfører deres varer for en udsalgspris der kan ses som hamrende god, så bør det mange gange være et tegn på en bedragerisk online virksomhed. Bestillinger med betalingskort er på den anden side omsluttet af et reglement, hvilket begunstiger køberen imod fup internet outlets.\nGenerelt anbefaler vi køb med betalingskort eller MobilePay. Som et alternativ kunne du drage fordel af en løsning fra f.eks. ViaBill, når du tilstræber at afbetale regningen over flere uger.\nForinden folk shopper i en Marin shop kunne man når alt kommer til alt læse netbutikkens forretningsvilkår, men det er for det meste et tidskrævende arbejde.\nEt alternativt forslag kan være at se nærmere på hvorvidt internet selskabet er e-mærket, som generelt er en antydning af at online forhandleren anerkender de officielle regler, tillige med at internet firmaet jævnligt besøges af jurister som er inde i reglerne. Desuden giver det dig anledning til bistand, når du forvoldes udfordringer i processen med dit indkøb.\nTillige stiller vi forslag om at kunden er sat ind i de mest essentielle retningslinjer gældende for købet, eksempelvis hvilken ombytningsrettighed webbutikken tilsikrer. I relation til det er det tilmed relevant, at man til enhver tid beholder sin ordrekvittering, så man senere vil kunne påvise sin bestilling af Marin Fairfax SC2 – Citybike – Matsølv, om man søger efter varer til en voksen eller et barn.\nTrustpilot resulterer i immervæk passende chancer for at gennemstøve adskillige andre kunders opfattelser og herved slår vi et slag for, at du verificerer internet selskabets kritik af Marin Fairfax SC2 – Citybike – Matsølv forinden du køber.\nFacebook yder tilsvarende tilpas hæderlige genveje til at få indtryk af online shoppens pålidelighed. I øvrigt ses nogle online forhandlere hvor folk kan udforme en vurdering af virksomhedens service, som tillige bør drages fordel af til at få et indblik i tilfredsheden hos kunderne.\nVores side er finansieret af annoncer. Vi har tætte samarbejder med en lang række webbutikker da vi præsenterer virksomhedernes tilbud, og opnår honorar under forudsætning af at en af vores besøgende udfører et køb.\nViden angående varer og outlets på nettet ajourføres fra tid til anden, men vi ønsker ikke at tage ansvar for modifikationer der er udarbejdet siden vi sidst opdaterede de anvendte data.


Skønhed og velvære - Mørk streg fra underlivet til navlen.- Debatter - Netdoktor.dk\nDebat > Skønhed og velvære > Mørk streg fra underlivet til navlen.\nMørk streg fra underlivet til navlen.\nDen 07-07-2012 21:38\nTilmeldt: 07-07-2012 20:27\nJeg er en pige på 15 år og jeg har fået her på det sidste år en brun streg fra nede op til navlen. Jeg er jomfru og får min minstraution som jeg skal så har ingen tegn på graviditet. det er ret pinligt og gir' mig mindre selvtillid.\nEr det normalt, og kan det fjernes? Jeg vil meget gerne have et svar. :-(\nRe: Mørk streg fra underlivet til navlen.\nDen 08-07-2012 09:38\nOm den kan fjernes ved jeg ikke. Men jeg kan fortælle dig, den streg har jeg haft i mange år. Jeg var ikke ældre end du er, heller ikke gravid og jeg var også jomfru. !!!\nDe kan sige nok så mange gange den streg er graviditetstegn. Muligvis i nogle tilfælde, men bestemt ikke i alle. Så du skal se i virkeligheden er det ganske naturligt. Det er ikke noget at være flov over.\nJeg kiggede da på min og tænkte: Det var en sjov streg, men flov over den har jeg aldrig været, det er da ganske naturligt.\nHvem er mest "normal", dem med streg på maven eller dem uden streg. ? Hvem er mest "normal", dem med blå øjne eller dem med brune øjne. ? Kunne det tænkes vi alle er normale.\nJo, min forsvandt, da jeg fik skåret maven op ved en operation, den ændrede sin farve til hvid. Jeg ville dog hellere have den mørk. Fred være med det.\nNej, vær du ganske ligeglad, det er naturligt. Når både du og jeg har den, så kan du være helt sikker på mange andre har den også.\nJeg ved ikke hvem der har fundet på det pjat, at den kommer, når man er gravid. Måske på nogle, men andre har den bare. Sådan er det. Det er ikke anderledes end nogle har blå øjne og andre brune.\nNogle tror den kommer hvis man venter en dreng og udebliver, hvis man føder en pige. Pjat og vrøvl er det. Min fars kusine turde næsten ingenting uden tegn og underlige gerninger. Jo, for ellers skete der det og det. Kan du ikke se, det er noget forfærdeligt vrøvl.\nDu er en ganske naturlig skabt ung kvinde. Glæd dig over din ungdom og nyd den, så længe det varer. Der er intet at være pinlig berørt over.\nps. Aldrig har jeg læst om så mange forskellige pjattede tegn på graviditet, som i vore dage. Ikke engang i min ungdom var der så mange. Vi tog det mere naturligt, syntes jeg. Nå, men det var et lille sidespring.\nDen 08-07-2012 14:47\nMange tak for din hjælp. :-)\nDen 30-05-2013 13:56\nTilmeldt: 22-07-2012 22:03\nNu ved godt du har fået svar men ville lige fortælle at denne brune streg du har jeg også. Har haft den så længe jeg kan huske så unormalt kan det ikke være og jeg er 17år :-)


50 First Dates Blu-Ray Film → Køb billigt her\nAdam Sandler og Drew Barrymore spiller sammen igen for første gang siden The Wedding Singer i denne komedie, som er den sjoveste, der er set i mange år. Henry Roth (Sandler) lever livet i sit... Læs mere.\nHenry Roth (Sandler) lever livet i sit paradis på Hawai og bruger sine aftener på at score smukke turister. Han nyder sit sorgløse liv uden forpligtelser ... indtil han møder Lucy (Barrymore).\nHenry og Lucy falder straks for hinanden, men dagen derpå vil hun ikke kendes ved ham. Han tror først, at skæbnen giver ham tak for sidst, men faktisk har Lucy mistet sin korttidshukommelse, så hun hver aften glemmer dagens oplevelser.\nMen når man har fundet sin drømmepige, er der ingen grænser for, hvor langt man vil gå for at vinde hendes hjerte – heller ikke hvis man skal gøre det om og om igen ...\nRob Schneider (Big Daddy) og Sean Astin (Ringenes Herre-trilogien) medvirker også i 50 FIRST DATES, som vil få dit hjerte til at smelte, hver eneste gang du ser den!\nOnline handel skal være sikkert for vores brugere. Vi går derfor aldrig på kompromis med sikkerheden. For at få den bedste garanti for sikkerheden ved online betaling, har vi opnået at få NETS til at godkende vores Internet betalingsløsning. Så online handel og betaling hos Gucca er forbundet med 100% sikkerhed.\nGucca.dk tilbyder altid 30 dages fuld returret, helt uafhængig af hvilke varer du måtte have købt hos os. Kort sagt vil det sige, at fortryder du dit køb, kan du returnere din vare til os uden videre, og derefter vil vi sørge for, at dine penge bliver sendt tilbage til dig. Det er altid en god ide at tage kontakt til os, før du vælger at sende dit produkt retur til os.\nVi ved, at du er utålmodighed efter at få dit produkt, og vi har derfor skruet op for leveringstempoet, så varen kommer hurtigt og sikkert frem til dig. Du har din vare i hænderne indenfor 1-2 hverdage, hvis den er på lager. Du kan altid se den præcise lagerstatus på den enkelte vare. Er du i tvivl om lagerstatus eller leveringstid, er du velkommen til at tage kontakt til os.\nDu kan vælge imellem flere former for betaling, når du handler hos Gucca. Den betalingsform der passer bedst til dig, er naturligvis den du bør vælge. Du handler altid trygt og sikkert, lige meget hvilken af vores betalingsmetoder du vælger. Benyt efterfølgende link, for at se hvilke betalingsmuligheder der er tilgængelige. Vær opmærksom på, at kreditkort har den fordel, at det først er på afsendelsesdagen, at vi hæver pengene fra din bankkonto.\nSkulle du støde på problemer eller have spørgsmål, når du besøger Gucca.dk, sidder vi ved telefonen eller på e-mail klar til at assistere dig. Du kan ringe eller sende e-mail til os alle hverdage mellem klokken 10-15, og vi tager imod din henvendelse med godt humør og et smil.\nNår du har bestilt dine produkter, kan du altid tracke din ordre, og vide hvornår den kommer frem. Efter gennemførsel af købet kan du besøge din ordreside. Her kan du se, hvornår dit produkt sendes afsted. Vi sender en e-mail til dig, i samme øjeblik vi har afsendt din pakke.\nNorsk, Dansk, Svensk, Finsk, Engelsk, Ungarsk, Tjekkisk\nDrew Barrymore Sean Astin Dan Aykroyd Adam Sandler Rob Schneider Allen Covert Amy Hill Lusia Strus\nDin anmeldelse af 50 First Dates\nVores brugere har bedømt 50 First Dates Blu-Ray til 5 ud af 5 stjerner - baseret på 2 bedømmelser og 1 anmeldelse\nproduct_stock_no product_offer_no product_preorder_no\tproduct_buyable_yes product_group_bluray path__forside path__film path__blurayfilm path__komedie path__50firstdates\n69,95 krJust Go With It / Mød Min Måske Kone - Blu-Ray\n49,95 krA Knight's Tale - Blu-Ray\n79,95 krBig Daddy - DVD


Som det første land i verden får Danmark et statskontrolleret klimamærke til mad | GreenUpdate.dk\nForside Klima Som det første land i verden får Danmark et statskontrolleret klimamærke til...\nDe fleste har svært ved at gennemskue madens klimaaftryk. Foto: Colourbox\nKLIMAVENLIG MAD – Det skal være lettere at vælge klimavenlig mad, når vi køber ind. Derfor skal Danmark som det første land i verden have et statskontrolleret klimamærke.\nDet oplyser fødevareminister Rasmus Prehn. Han vil nu sætte gang i et udviklingsarbejde, der i løbet af det kommende år skal komme med et bud på, hvordan man kan skrue et klimamærke sammen.\nKlimamærket skal hjælpe forbrugerne med at træffe grønne valg, når de handler. Samtidig skal det være med til at skubbe fødevareproduktionen i en mere klimavenlig retning. Klimamærket vil også bidrage til, at Danmark bedst muligt realiserer FN’s verdensmål – særligt mål 12 om at sikre bæredygtigt forbrug og produktionsformer, siger fødevareministeren.\n»Danskerne vil gerne spise mere klimavenligt. Men det er svært at gennemskue, hvad der er det grønne valg, når man står med indkøbskurven i hånden. Derfor skal Danmark nu have et statskontrolleret klimamærke. Det skal være ét samlet mærke, som forbrugerne kan have tillid til, så vi undgår en skov af mærker, der bare forvirrer«, siger Rasmus Prehn.\n»Nu samler vi de vigtigste spillere og sætter arbejdet i gang. Inden jul skal de komme med deres skarpeste bud på, hvordan et dansk klimamærke kan se ud, så vi kan blive det første land i verden, der får et statskontrolleret klimamærke. Vi stiller os allerforrest på den globale scene, og viser vejen frem i den grønne omstilling«, lyder det fra fødevareministeren.\nFormanden for Forbrugerrådet Tænk, Anja Philip er positiv:\n»Fra en af vores nye undersøgelser ved vi, at tre ud af fire forbrugere har svært ved at gennemskue fødevarernes klimaaftryk. Derfor er der brug for et klimamærke, som kan hjælpe forbrugerne med at træffe mere klimavenlige valg, når de står i indkøbssituationen. Hvis vi kan få et klimamærke, der kan vise vejen til en mere klimavenlig kost, bliver det et vigtigt bidrag til den grønne omstilling«, siger hun i ministeriets pressemeddelelse.\nOpbakning fra detailhandelen\nFødevareministerens har på forhånd sikret sig opbakning fra de store butikskæder.\n»Det er afgørende for den grønne omstilling i dagligvarehandelen, at vi giver kunderne en troværdig kommunikation, som de kan anvende, når de står i supermarkedet og skal vælge, hvilke varer de vil købe. Klimamærket skal have samme troværdighed som det røde Ø-mærke har, og som har været stærkt medvirkende til Danmarks globale førerposition på økologi«, siger Per Thau, koncerndirektør i Coop.\n»Ambitionen og det langsigtede mål må være et klimamærke, hvor forbrugeren kan se den konkrete klimabelastning direkte på den enkelte vare. Derfor hilser vi ministerens udspil velkomment og ser frem til at kunne bidrage med de erfaringer, vi har gjort os via egne forsøg med klimamærkning og for alvor rykke på klimadagsordenen«, lyder det fra Henrik Vinther Olesen, CSR-direktør i Salling Group.\nFor De Samvirkende Købmænd er et kommende mærkes troværdighed det altafgørende, siger direktør John Wagner.\n»Vi har tre krav til klimamærkning: Troværdighed, troværdighed og troværdighed. Derfor kræver det et hidtil uset grundigt forarbejde, hvor der tages optimalt hensyn til alle parametre, f.eks. også produktionsforhold og transport, før et mærke lanceres. Gennemsnitsbetragtninger må ikke gøre mærket på konkrete varer mere vildledende end vejledende, og mærket skal have bred opbakning fra både leverandører og detailhandel. Med andre ord: Klart ja til et klimamærke, når vi er sikre på, at det har en troværdighed og kan få en gennemslagskraft på linje med det økologiske mærke, nøglehulsmærket og svanemærket«, siger Wagner.\nArbejdsgruppen består af Fødevarestyrelsen (formand), Salling Group, COOP, De Samvirkende Købmænd, Forbrugerrådet Tænk, Danmarks Naturfredningsforening, Dansk Erhverv, Landbrug & Fødevarer, DI og Økologisk Landsforening. Det er ambitionen, at arbejdsgruppen kan levere deres bud på Danmarks nye klimamærke inden udgangen af 2022, oplyser Fødevareministeriet.\nFakta om klima og fødevarer\nLANDBRUG - Der er fundet et tilfælde af fugleinfluenza på en kyllingefarm i Slesvig-Holsten i det nordlige Tyskland. Det oplyser delstatens landbrugsministerium...


Nr. 6 af 16 En hurtig bid mad i RigaNr. 113 af 976 Spisesteder i Riga\nDel det føltes lidt for lille til den pris på 5 . 50 Euro. Var sulten om natten : / Bestilte hele ris med kylling og Beijing sauce.\nVi elsker Wok til at gå rundt og har haft det i flere andre byer. Her i Riga havde vi det 2 gange. Den første gang var det ganske godt (og meget rimelige priser som er de fleste ting i Riga) . Anden gang var...det ikke fantastisk - den risnudler var kogt nok og teriyakisauce var flydende. Meget vilkårlig.Mere\nYummy Yummy -billigt for\nAlle frisklavet efter bestilling store portioner og hurtigt tilberedt - åbner sent hurtig service fylder et dejligt hul - meget behageligt\nSmukt beliggende i centrum af Riga, og en let system med at bestille din mad. Det er ikke et sted, hvor du kan sidde og slappe af, spise og bare flytte ud igen.\nClassic wok til at gå\nDenne form for Resto er vokset til mit hjerte tilbage i Sofia. Maden temmelig stort set det samme kvalitet i hver af disse gode restauranter. Billige, hurtige og velsmagende (afhænger af din kombi) guf. Her har vi faktisk fik det serveret på tallerkener som var...en god detalje. Im vende tilbage hertil bestemt.Mere\nHurtig velsmagende ikke dyrt\nVi spiste middag dér i weekenden, var der masser af steder at sidde. Det indvendige er enestående, jeg nyder virkelig at du kan se, hvordan din mad er at være forberedt. Vi spiste wok og suppe, betalte ca. 12 euro, men vi (2 personer) var...virkelig fuld efter måltidet, så hvis du kommer alene, og er ikke meget sulten så at spise hele tallerken med wok kan være en smule udfordrende. Maden var lækker og tilberedt hurtigt og også priserne er virkelig overkommelig.Mere\nHurtig wok måltid\nGodt sted for et hurtigt måltid og en god værdi for den lave pris. Forskellige ingredienser til at vælge fra. Hvis du vælger kød og grøntsager kan du få et nogenlunde afbalanceret måltid. Store portioner. Okay smag, men forvent ikke noget imod - blæser.\nDyrt for hvad du får, ikke velsmagende på alle\nHar været der et par gange, hver gang en skuffelse. Sidste gang var det værste. Jeg havde ikke lyst til at spise kød, tog bare nudler med grøntsager. Når jeg har set den ret, jeg var så skuffet over, fordi det tilsyneladende det, som de...mener med " grøntsager " er små stykker af kål, og det er det. Det var så den salte, at jeg faktisk ikke kunne afslutte det ret, bare var nødt til at selvom det ud. Jeg forstår ikke, hvorfor dette sted stadig eksisterer, når så mange gode nudel steder har lukket. P. S. den er naturligvis ikke noget som ikke engang tæt på kinesisk mad.Mere\nMeget nemt og hurtigt 1 - 2 - 3 slags bestilling, alt efter din smag. Hurtig og høflig betjening. Meget velsmagende. Jeg er meget glad for at hoppe i det sted i Riga. Først efter at jeg opdagede en i min hjemby. De bedste asiatiske...hurtigt - mad, jeg nogensinde har spist.Mere\nVi rejser en del, jeg kender Wok til at gå er altid et godt valg. Spiste den i flere byer, altid tilfreds, jeg faldt til det her på kanten af Rigas gamle bydel. Bortset for standard-priser, og du bestiller, for maden var temmelig fuld af...fedt., den oksekød som gummi og det fungerer upåklageligt var forfærdelig. Den tunge fede lugt var så intens jeg kunne næsten ikke vente med at komme ud. Siddepladser på øverste galleri vi har set nogle kasser med lag af forsvandt hærdet fedt. Det skal forbedres til europæiske standarder.Mere


K-teamet forsøger i samarbejde med skolerne at afdække og finde frem til, hvorledes lærere, elever og forældre kan støttes i at bevare en konkret elevs tilknytning til skolen.\nK-teamet kan træde ind, hvor skolen sjældent har adgang, nemlig i det direkte samarbejde mellem skole og forældre, i elevernes hjem. Med henblik på at give forældrene indflydelse og medansvar for barnets deltagelse i skolen.\nIndsatserne kan omhandle både elever, som fortsat møder frem i klassen og elever med længere varigt fravær.\nNiels-Erik Kreutzer Kvist tlf. 30 56 75 41


Wee podcast er en kategori af podcast hvor vi kort og præcist vil gøre opmærksom på noget. Noget som ikke nødvendigvis kræver et helt afsnit eller måske ikke tyngde nok til et langt afsnit. Det kan også være et opråb fra os om et emne vi synes kræver en smule mere opmærksomhed.\nSom teamleder kræver det at man kan holde ro og overblik. Det kræver ligeledes viden om det behandlingsforløb man har gang i, og hvilke strenge man kan spille på for at forbedre patientens overlevelse. Men hvem fra teamet bør være…\nAf Peter Bech\tjanuar 16, 2020\nNår man snakker om masseskyderi har der altid været lagt stor vægt på blødningskontrol, specielt med tournique i fokus ved massive ekstremitetsblødninger, grundet de erfaringer man har fra krig. Men hvordan ser skadesmønstret egentligt ud i et civil setting? Kan…\nAf Peter Bech\tnovember 18, 2019


Dummedukke #107 - Trine Kok\n21. april 2018 14. september 2018 Trine KokHvileløse fortællinger, Skrivekløe\nDummeDukke var god til at gå baglæns.\nHun havde opdaget, at hun kunne tage småbitte skridt, hvis hun satte hælen lige oven på den anden fods tæer. Det var svært, og hun måtte hele tiden starte forfra når hun mistede balancen – så hun gik underligt i zigzag, en lille smule frem, en lille smule frem, en lille smule tilbage, en lille smule frem.\nMoren sad ved bordet og kiggede ud af vinduet., med sin kaffekop ved siden af. Hun havde ikke opdaget DummeDukke, som var god til gå baglæns med musestille skridt.\nDummeDukke skævede over til Moren. Hun prøvede at få sine fødder til at larme lidt mere, mens hun tog en hel zigzag baglæns runde, hele vejen rundt om bordet.\nTil sidst gav hun op, og prikkede Moren på benet. ”Hvad laver du?”, spurgte DummeDukke.\n”Jeg drikker kaffe”, svarede Moren.\nMoren drejede hovedet ned mod DummeDukke, men hendes øjne var vist stadig udenfor, for de kiggede ikke rigtig på dukken.


Publiceret onsdag 13. november 2013 - 17:32 Senest opdateret onsdag 13. november 2013 - 17:32\nUnder høringsfasen i forbindelse med folkeskolereformen gjorde Danske Skolepsykologers Forening i udførlige vendinger gældende, at reformens stærke satsning på øget holddannelse vil være ødelæggende for inklusionen af elever med behov øget struktur i dagligdagen. Det drejer sig om netop den gruppe af børn, der står øverst på inklusionsdagsordenen: Diagnosebørnene med adhd, autisme, Asperger og Tourette. De vil ifølge alle eksperter på området få det meget vanskeligt i reformens flimmerskole.\nSvaret fra undervisningsministeriet lyder sådan i sin helhed: Undervisningsministeriet bemærker, at det fremgår af aftalen om et fagligt løft af folkeskolen, at der ønskes såvel en lempelse som en stramning af kravene til holddannelse. Holddannelse er en form for undervisningsdifferentiering, der skal være med til at sikre, så undervisningen rummer de rette udfordringer for alle børn.\nGoddaw mand, økseskaft! Svaret rummer ikke antydning af stillingtagen til det dybt alvorlige, helt åbenlyse problem, skolepsykologerne rejser. Desuden lyser svaret af mangel på skolefaglig indsigt. Holddannelse er pr. definition elevdifferentiering og står dermed i direkte modsætning til undervisningsdifferentiering. Ministeriet taler ikke blot udenom. Ministeriet ved ikke, hvad der er op og ned. Ministeriet vrøvler.\nOg det er ikke en enlig finke, der er røget af panden. Studerer man det fyrre sider lange høringsnotat, som ministeriet har udsendt, indeholdende alle ministeriets replikker til de talrige høringssvar, det har modtaget, kan man konstatere, at det er én lang opvisning i arrogant udenomssnak, tomme ikke-svar, frækt overlagte misforståelser, konstant og demonstrativ brug af det døve øre samt regulær ligegladhed. Her har fagfolk i hundredevis i snesevis af organisationer gjort deres yderste for under tidspres at formulere saglige og velbegrundede kommentarer og indvendinger i forhold til reformen, men ikke et komma rykkes. Regeringen har besluttet, hvordan den kage skal skæres, og hele høringsfasen er intet andet end en opvisning i tidsspilde.\nFørstebehandlingen i folketinget fandt sted d. 12. november, og her fortsatte løjerne for fuld udblæsning. Navnlig Mette Riisager fra Liberal Alliance samt Enhedslistens Lars Dohn og Rosa Lund spurgte til reformens forskningsmæssige forankring, og regeringspartiernes ordførere udstillede endnu en gang deres totale mangel på vilje til at forholde sig seriøst til de spørgsmål, der bliver stillet.\nLotte Rod fra de Radikale påberåbte sig de ’rigtigt gode erfaringer med de indskolingsforsøg, vi har lavet, hvor lærere og pædagoger arbejder tæt sammen’. Mig bekendt findes der kun to autoritative rapporter desangående, begge bestilt at undervisningsministeriet. Den ene er fra Rambøll juni 2012 og hedder ’Evaluering af forsøg med skolestart’. I konklusionen hedder det, at undersøgelsen ”… ikke kan dokumentere en forbedring i elevernes faglige niveau”. Endvidere ”… findes der ikke i evalueringen kvantitativ dokumentation for, at elevernes personlige og sociale udvikling styrkes i kraft af forsøg med skolestart”. Endelig fremgår det, ”… at den ændrede skolestartspraksis giver en fleksibel struktur, som det kan være vanskeligt for elever med særlige behov at finde sig tilrette i. Ydermere kan den større variation i undervisningsformer være udfordrende for elever med behov for fastere rammer”. Den anden rapport er fra oktober 2012, ligeledes fra Rambøll, betitlet ’Evaluering af heldagsskoler’. Her stritter resultaterne i alle retninger, og det hedder ganske vist, at ’… evalueringens resultater tegner generelt et positivt billede af betydningen af den ændrede skolestartspraksis på både institutionelt niveau og på elevniveau’. Men går man tættere på, står der, at '... supplerende analyser viser således, at elever på 5 af de 12 heldagsskoler klarer sig signifikant bedre end lignende elever på lignende ikke-heldagsskoler, mens omvendt 5 andre heldagsskoler klarer sig signifikant dårligere end tilsvarende ikke-heldagsskoler. De sidste to heldagsskoler klarer sig på niveau med andre lignende skoler.’ Det skal sammenholdes med, at der her er tale om 12 skoler, der alle selv har ønsket at blive heldagsskoler. Alle ansatte arbejder som udgangspunkt entusiastisk og på væsentligt bedre vilkår, end dem, der fremover bliver lærerne til del. Ja flere af skolerne har ligefrem fået betragtelige ekstra resurser, heriblandt Selsmoseskolen, der har opnået fremragende resultater i Høje Tåstrups hårdt belastede boligområde. Den har imidlertid landets højeste udgifter pr. elev, og her er det vel at mærke lærere, der står for hele den forlængede skoledag. Den kan således ikke tages til indtægt for regeringens reform.\nPernille Vigsø Bagge fra SF troede under førstebehandlingen ligeledes fuldt og fast på reformens velsignelser uden at kunne fremlægge nogen form for dokumentation herfor. Hun afviste direkte, at reformen bliver finansieret af lærerne med henvisning til, at der jo bliver stillet en halv milliard mere til rådighed for folkeskolen om året. Lærernes merarbejde i størrelsesordenen 15 % kan heroverfor omregnes til en værdi af tre milliarder om året. Men det har Pernille måske aldrig hørt om?\nTroels Ravn fra Socialdemokraterne udtalte, at han er ’… helt tryg ved den dokumentation, den forskning, der ligger til grund for vores skolereform og de utallige skoleforsøg, som i løbet af de senere år er blevet afviklet i den danske folkeskole’. Han afviste, at forskerne skulle have sagt andet, og mente ligefrem, at ’John Hattie, Timms, Pirls osv. kan tolkes, måske også mistolkes.’ Nå da. Hvordan mistolkes? Da Hattie på et besøg i København i forsommeren blev spurgt direkte om den danske reform, betegnede han den som ’absurd’ og ’spild af penge’, idet han henviste til de højt motiverede finske lærere og de finske elevers korte skoledag. Og de danske forskere bag Timms og Pirls har udtrykkeligt anklaget ministeren for ’misinformation’ om deres forskning og betegnet hende som slet og ret ’fræk’. Det kan ingen vist misforstå. Men der skal åbenbart endnu stærkere lud til Troels Ravns skurvede hoved?\nChristine Antorini selv afviste naturligvis alt, stak næsen i sky og hævdede fuldstændigt skamløst, at ’… Vi bruger den bedst tilgængelige viden, der er på området’. Hvad denne viden går ud på, hvem der har fremlagt den, og hvor vi andre kan finde den, forlyder der som sædvanlig intet om fra hende.\nEndnu en gang kan det hermed konstateres, at vi står med den mest useriøse skolereform i historien. Den tager kort sagt det værste fra reformpædagogikken og forener det med det værste fra den traditionelle skole. Lange, rodede skoledage med dårligere forberedt undervisning, mere projektflip med et virvar af voksne af forskellig beskaffenhed i et sammensurium af skole og fritid, mere individualisering og deraf følgende ansvar for egen læring samt inklusion af ekstremt opmærksomhedskrævende elever - og samtidig større klasser med flere faglærere, mere gammeldags skolefaglighed med fokus på tvungne lektier, nu under opsyn, mere læsning og matematik, testning med efterfølgende niveaudeling, samt topstyring af skolerne.\nDe sagde, de ville gå hele vejen, og det gjorde de så. Lærerne skulle ’knuses som Thatcher knuste minearbejderne’, og det fortsætter de nu med efter bedste evne. Det eneste, der mangler, er offentliggørelse af testresultater med efterfølgende skoleranking samt resultatløn til lærerne på basis af testresultater. Lur mig, om ikke denne regering når at komme med offentliggørelsen inden et valg; og så er der kun resultatlønnen til overs til en tilbagevendt Løkkeregering, når den så også skal spille lidt med musklerne overfor skolen. Så er det fuldbyrdet. Så er der ganske enkelt ikke mere, der kan ødelægges.\nVi kan ikke hindre dem i det. De hører os overhovedet ikke, for de ved bedst. Vi er henvist til at se på, mens de går hele vejen. Planken ud.


Bachelorforsvar - Debatten\nDato og tid er 22. maj 2019, 15:37\nIndlægaf Frøken Himmelblå » 29. nov 2016, 15:04\nJa rimelig simpelt spørgsmål. Hvad er en god fremgangsmåde, når man skal op og forsvare sit bachelorprojekt?\nIndlægaf Slettet bruger » 29. nov 2016, 15:09\nIndlægaf lillebjoern » 29. nov 2016, 16:38\nDet kommer jo an på rammerne, der er sat. Skal du lave et talepapir? Skal du forklare nogle modeller? Må du have noget visuelt med? Der står vel noget i din studieordning?\nIndlægaf Frøken Himmelblå » 29. nov 2016, 16:44\nEfter aflevering skal du forsvare projektet mundtligt. Der er tale om individuelle eksamener, hvor du eksamineres alene - også hvis der er flere forfattere til et projekt. Uanset om du har skrevet projekt alene eller i en gruppe, skal du have styr på hele projektet.\nDen mundtlig eksamen tager udgangspunkt i din skriftlige fremstilling. Du skal ved denne mundtlige eksamen demonstrere at du behersker de metoder, du har anvendt ved udarbejdelse af projektet, og du skal kunne redegøre klart og tydeligt for problemstillingen og dennes afklaring.\nEksamen indledes med, at du holder et oplæg på omkring 5-10 minutter. Efter oplægget vil vejleder og censor komme med spørgsmål til projektet. Den samlede eksamination inkl. votering forventes at vare ca. 30 minutter.\nSelvom du har skrevet dit projekt i en gruppe, får du din karakter umiddelbart efter din mundtlige eksamen.\nDet er ikke tilladt at vejleder og censor venter med at foretage bedømmelsen til alle i en gruppe er blevet eksamineret.\nHar fået at vide, at vi frarådes at medbringe powerpoint eller lignende, da vi kun har kort tid.\nIndlægaf lillebjoern » 29. nov 2016, 16:58\nVi blev altid rådet til - i vores talepapir/præsentation - først kort at præsentere projektet og problemformuleringen for ligesom at "tune" censor og vejleder ind i indholdet. Dernæst kan man jo snakke om en videre perspektivering af projektet - hvad ville det have ført til? Hvordan forestiller man sig det kunne have bidraget til X eller Y? Flere gange talte vi (når jeg siger "vi" er det fordi vi var inde som gruppe) også om, hvad vi kunne have gjort bedre, men lod det aldrig fylde så meget. Det giver bare en hint til censor om, at man er klar over at ens projekt ikke er perfekt og at man har evnen til at være kritisk refleksiv. Hvis vi havde benyttet modeller kunne disse uddybes og især hvis der er mere komplekse udgaver af en model eller teori kan denne udfoldes med henblik på emnet eller genstandsfeltet. Denne liste fik vi udleveret fra RUC:\n1. En kort indledning med afsæt i projektet\n2. De fagligt vigtigste og mest selvstændige resultater af undersøgelsen – dem, du i\nprojektet kun har præsenteret kort/i punktform. Det er vigtigt, at hovedpointerne i\nundersøgelsen bliver præsenteret tidligt!\n3. En gennemgang af eventuelt nyt stof, der er kommet til, siden projektet blev skrevet.\n4. Forklaring på fremgangsmåde: Hvordan empiri/materialer, teori og metode fra de\nforskellige fagområder er anvendt.\n5. Undersøgelsens perspektiver og begrænsninger – eventuelt revidere konklusionen i\nforhold til nyt stof. (Vigtigt at stille sig kritisk over for undersøgelsen, projektet og vise, du\nhar lært noget, siden du skrev den)\n6. Undersøgelsen set i forhold til projektet (Det er vigtigt, du kan demonstrere dette\noverblik og vise sammenhængen)\n7. Afslutning med forslag til emner til dialog, eksempelvis konsekvenser, metodeproblemer,\nIndlægaf lillebjoern » 29. nov 2016, 16:59\nOg nu ved jeg ikke om du kun taler om selve eksamen - eller hele perioden op til\nIndlægaf Frøken Himmelblå » 29. nov 2016, 17:29\nlillebjoern skrev: Vi blev altid rådet til - i vores talepapir/præsentation - først kort at præsentere projektet og problemformuleringen for ligesom at "tune" censor og vejleder ind i indholdet. Dernæst kan man jo snakke om en videre perspektivering af projektet - hvad ville det have ført til? Hvordan forestiller man sig det kunne have bidraget til X eller Y? Flere gange talte vi (når jeg siger "vi" er det fordi vi var inde som gruppe) også om, hvad vi kunne have gjort bedre, men lod det aldrig fylde så meget. Det giver bare en hint til censor om, at man er klar over at ens projekt ikke er perfekt og at man har evnen til at være kritisk refleksiv. Hvis vi havde benyttet modeller kunne disse uddybes og især hvis der er mere komplekse udgaver af en model eller teori kan denne udfoldes med henblik på emnet eller genstandsfeltet. Denne liste fik vi udleveret fra RUC:\nTusind tak Der er helt sikkert noget jeg kan bruge i den liste. I og med vi kun har 5-10 minutter er der jo ikke meget man kan nå at tale om\nIndlægaf lillebjoern » 29. nov 2016, 21:15\nJa, det er virkelig ikke meget tid man får. På RUC havde vi max 5 minutter pr. person - vi var jo så typisk 5-6 personer, så fik man pludselig en halv time. Så begyndte man altså at løbe tør for ting


sysletrolden: juli 2011\nSå kom vi hjem til vores dejlige stille by igen. Vi har haft en skøn ferie til København, og vi har nydt det i stor stil.\nVi fik opfyldt næsten alle vore planer for ferien:\nBo på vandrehjem (har booket) tjek. Vi boede på Bellahøj Danhostel. Og vi boede i et rum med 3 køjesenge, så det var ligesom at være på lejrskole...\nKøre med Metro tjek. Og vi kørte med bus og med tog. Havde købt Copenhagen card, og det blev brugt i stor stil. Jeg styrede planlægningen med hvilke køretog vi skulle med, og Manden min styrede at vi kom af det rette sted. Fed samarbejde.\nNyhavn og nyde livet - Nyhavn nåede vi ikke, men vi nød livet de andre steder - delvis tjek\nPå Bakken tjek. Jeg kom endda op i trærutchebanen, og det var bare skidesjovt. Og vi nåede lige at se Pjerrot i 5 min. Togturen derop tog lidt længre tid end beregnet pga det arbejde der er på togbanen... Pissetræls. Men MindsteDatter så ham ganske kort.\nI Tivoli tjek. Da vi havde været der i 2 timer begyndte det at regne, men vi HAVDE taget regntøj med, så vi var da bare ligeglade, og hyggede videre.\nMåske, hvis jeg kan få tid til det, vil jeg forbi et par butikker på Frederiksberg. not. Ja vi boede jo så på Frederiksberg.... Hvor følte jeg mig dum, da jeg opdagede det. Men jeg nåede ikke ind i butikkerne alligevel.\nI Zoo have tjek. Og vi så både aber, elefanter, kameler, flodheste, heste, køer og geder. Og pigerne fik lov til at sidde med en kanin og en mus i børnezoo'en.\nPå strøgtur tjek. ÆldsteDatter og MellesteDatter kom med mig på strøgtur, imens Manden min hyggede med MindsteDatter. Pigerne fik købt noget for deres penge, og JEG kom ind i min yndlingsbutik i Illum nemlig All Saints...\nMåske på museum - hvis vejret driller. tjek. Vi kom på Zoologisk museum, og også selv om vejret ikke drillede os den dag.\nDer er lidt billede spam fra ferien:\nIndsendt af Henny kl. 15.19 0 kommentarer Links til dette indlæg\nI morgen tidlig drager jeg på mini ferie til København med familien.\nPlanerne for vores ferie:\nBo på vandrehjem (har booket)\nNyhavn og nyde livet\nMåske, hvis jeg kan få tid til det, vil jeg forbi et par butikker på Frederiksberg.\nI Zoo have\nMåske på museum - hvis vejret driller.\nSå hvis der er lidt stille her på bloggen, så er det derfor.\nOg selvfølgelig har vi huspasser på. Vores dovne kat, kan jo heller ikke være alene hjemme, så der kommer en og kigger til den.\nIndsendt af Henny kl. 20.57 5 kommentarer Links til dette indlæg\nHva´ gør man, når man er lækkersulten, og bare har ebstemt sig for ikke at spise usundt?? Jeg snuppede en agurk, skar den i skiver, og gnaskede den i mig, imens jeg nød min aftenskaffe.\nNu får vi at se, hvor længe jeg kan styre sukkertrangen i denne omgang.\nIndsendt af Henny kl. 13.29 0 kommentarer Links til dette indlæg\nKald mig optimist. Men nu hvor min ferie er startet, må sommeren DA komme. Og de siger da også at solen kommer i næste uge. Og der er jo bare perfekt, nu når vi drager til København på onsdag på storbyferie.\nDen ene nederdel er lavet i storblomstret stof i grøn med gule orange blomster. Jeg har lavet begge nederdele som halve sole ud fra denne super hjemmeside. Lommen er en rest grønternet stof, og er kantet med noget af det skråbånd jeg fik her. Jeg bestilte det over mail da jeg ikke lige havde mulighed for at komme til Garn-i-ture på Frederiksberg, og hun var så flink at sende det. Jeg satte en gul rib foroven, og brun skråbånd i bunden.\nDen anden nederdel er sortternet, og har fået en gulblomstret lomme, som er kantet med pink. Foroven har den fået en grøn rib (som er noget mere grøn i virkeligheden, men kameraet kan ikke fange farven). Og forneden kom er lidt mere af den prikkede skråbånd. Denne gang i flot gul.\nNu glæder jeg mig til at MindsteDatter skal lufte dem i næste uge...\nIndsendt af Henny kl. 16.18 5 kommentarer Links til dette indlæg\nIndsendt af Henny kl. 15.27 0 kommentarer Links til dette indlæg\nEller nej, det er de ikke helt. De har forladt reden, og hopper nu rundt på vores græsplæne. Med stor risiko for deres nye liv. Miraklernes tid er ikke ovre endnu, og vores kat har endnu ikke fået øje på dem. Men jeg kan sige jer, at de har fået øje på katten. Hver eneste morgen skræpper de helt vildt op, og prøver af alt deres kraft at skræmme katten væk. Og det er bare monster højt, især når man prøver at sove...\nI morges spottede den den ene fugl vildt højt skræppende og endda med en orm i næbbet. Utroligt at ormen ikke faldt ud.\nNu tænker jeg bare på hvor længe fuglene skal hoppe rundt på vores plæne.... så jeg kan få nattero igen.\nIndsendt af Henny kl. 11.19 0 kommentarer Links til dette indlæg\nNu har jeg så lige ferie. Skønnnnnnttttt....\nMin ferie startede i dag kl. 22, da jeg gik ud af døren efter at have puttet den sidste udviklingshæmmet på mit praktiksted. Og jeg skal først afsted igen om 17 dage.\nOg jeg skal nyde det i fulde drag.\nPlanen en tur til København, måske en tur til Ø. Hurup i sommerhus, en tur i Fårup/Djurs sommerland, en tur til Vildsund marked og andre små ture. Pengene er lidt små. Så vi tager den med ro, og håber på vi kan komme til syden senere på året for billige penge.\nSå hvis nogle har gode sider med billige feriemål sydpå, er I mere end velkomne til at komme med forslag.\nIndsendt af Henny kl. 23.21 0 kommentarer Links til dette indlæg\nDenne gang er det også noget hæklet. Nemlig en sød cardigan fra denne bog "Kæk og lækkert børnestrik 2-10 år", som jeg har lånt på bibliteket.\nJeg synes, at den har en rigtig sød lomme foran. Og så har den kun knapper i det øverste stykke. Noget som jeg synes er meget sødt. Jeg har nu hæklet siden sidste søndag, og er kommet til midt på ryggen. Den skal hækles oppefra og ned, og jeg er kommet til udtagningerne til ærmer. Garnet jeg strikker af er Mandarin petit fv. 2431, og den hækles med en nål 2½. Så det går ganske langsomt fremad. Men pyt - jeg har jo snart ferie, og så har jeg lidt arbejde til hænderne.\nJeg har sat denne søde sommerdragt til salg i min butik på Amio. Det er en str. 2 år.\nSolsorteungerne er klækket. Jeg tror det er 3 dage siden. Så ud fra det der stod på nettet, vil der gå yderligere små 9 dage, inden de flyver fra reden.\nSå jeg håber ikke, at fugleungerne kommer til at larme så meget at vores kat finder dem. Og hvis han gør, håber jeg ikke han har så meget hjerne, at han kan finde ud af at komme op til dem.\n"Næææ, nyd du nu bare solen lidt endnu lille Knold."\nOg som Ikan se på det sidste billede, så er der sat en plade op, så katten ikke kan tage stigen i brug mere. Og se, jeg tager billedet med solen i ryggen. Og da ungerne så min skygge, stak de næbbet helt i sky i håbet om, at jeg lige havde en regnorm med til dem... :-)\nIndsendt af Henny kl. 14.22 0 kommentarer Links til dette indlæg\nIndsendt af Henny kl. 17.20 0 kommentarer Links til dette indlæg\nSå blev jeg færdig med trøjen. Jeg er meget tilfreds. Og kan godt se at det er det rigtige bånd der blev valgt. Trøjen har fået slå-om-lukning med to sløjfer, og er helt sikkert god og varm til de lune sommeraftner og her til efteråret.\nNu vil jeg simpetlhen kravle i seng. Har haft en super god weekeend med MASSER af sociale indlæg, og nu skal jeg lade batterierne op til i morgen hvor den står på praktik.\nP.S. Og min solskinsdans hjalp i går. Pludselig klarede det op, og vi fik hørt masser af god musik med en hel blå himmel. Men havde troet det om eftermiddagen, da det stod ned i stænger.\nIndsendt af Henny kl. 22.27 5 kommentarer Links til dette indlæg\nEtiketter: hæklet, liberty, Rasmilla garn, Syning\nIndsendt af Henny kl. 19.46 0 kommentarer Links til dette indlæg\nSå blev jeg færdig med vesten, og den er godkendt af MindsteDatter. Og jeg slap for at trevle op en gang til. Det eneste jeg lavede til forskel på den oprindelige mønster, er at det øverste af vesten er hæklet med nål 2½ og resten med nål 3, og det gjorde lide den forskel, at den blev stor nok.\nJeg syede lige knapper i midt i fotooptagelsen, og så ser den således ud nu.\nMindsteDatter synes også, at I lige skulle se, at hun havde fået knaldrødt neglelak på.\nOg for at det ikke skal være løgn, så er dette hvad der blev tilbage af mit garn. Tænk sig jeg fik lavet en trøje og denne vest af nøgler Rasmilla garn. Det kan jeg da kun være tilfreds med.\nEtiketter: hæklet, Rasmilla garn


Når hysteria kalder | nom de mie\nNår hysteria kalder\nPosted on 8. februar 2017 by Mie\nJeg er ikke nogen moder jord-type, bare som indledende disclaimer. Jeg tror ikke, jeg nogensinde har været rigtig skruk, mine børn er sådan kommet dumpende, nogen planlagt, nogen ikke, men jeg har aldrig haft en livmoder, der skreg efter babyer. Til gengæld er jeg åndssvagt nostalgisk anlagt, og ønsker mig altid cirka 3 år tilbage i tiden (i sig selv ret absurd, taget i betragtning, at jeg har tvillinger på 4…). Så det burde have været til at forudse.\nAt jeg pludselig sidder på en småbarnslegeplads og kigger rundt med et stik i hjertet efter snublende flyverdragter. At jeg overvejer, hvordan det ville være med en ny baby, hvad den skulle hedde, hvordan den ville se ud (blegfed og skaldet, hvis den ellers ligner de foregående 3). Hvordan det ville være igen at mærke det dunede hoved, den lille varme krop, der møffer ansigtet helt ind i det bløde punkt mellem skulder og hals og lægger sig til at sove. Hjerteslag mod hjerteslag. At have en lille en, der lærer alt fra ny, smiler, basker med armene, sutter på sine tæer, hviner, sætter sig op, krabber sig rundt og griner og griner.\nMin fornuft siger, at det er biologien, der taler. Jeg har rundt regnet 10-15 fertile år endnu, min krop vil gerne bruge dem. Og de mindste er ved at have smidt den sidste rest baby, det er bare naturligt. Jeg drømmer om en barsel, jeg rigtig kunne nyde at være i, uden fødselsdepression og med bare en enkelt baby frem for to (der skriger, når de ser andre mennesker). Min fornuft prøver at forklare mig, at jeg hader graviditet, fødsel og amning, og at det er den slags irriterende realiteter, der nok ville komme til at overskygge oplevelsen. Min fornuft fortæller mig, at det var lige præcis dette, vi IKKE planlagde; vi har glædet os til at være familie i fælles tempo og døgnrytme, at kunne tage på ferier, der var for alle de næste mange år. Og at 4 børn i øvrigt betyder ny bil og at vi knap nok har råd til en lejlighed med plads til de 3, vi har i forvejen.\nMen min mave vil gerne have en baby, og jeg siger det til min mand. Som omgående kalder mit bluff og siger: “Så lad os få en til!”. Og jeg bakker, trækker mig, mumler og siger nej. Vi skal ikke. Vi har ikke penge, ikke plads og sikkert heller ikke overskud. Vi er lige kommet ud på den anden side, og vi skal også passe på de børn, vi har, bruge vores tid på dem.\nMen for første gang nogensinde er jeg fucking skruk.\nJeg håber ikke, det er kronisk.\n“…så jeg tænker, at hvis vi stabler alle møblerne i den ene side af lejligheden og alle børnene i den anden side, så kan vi godt få plads til et par stykker til. Altså børn. Hvad siger du?”\n7 tanker om “Når hysteria kalder”\nKim/superheltemor, 8. februar 2017 kl. 09:02 skriver:\nFuldstændigt det samme her… Er også uforklarligt skruk. Selv om jeg hsr nok børn, oh endda er lidt for gammel… Men har ikke været så skruk nogensinde før som jeg er nu. Håber fandme det går over;)\nMie, 8. februar 2017 kl. 19:13 skriver:\nI know! Frygter lidt at blive en af de der baby-omklamrende bedstemødre…\nMette, 8. februar 2017 kl. 11:06 skriver:\nJeg er også skruk selvom efter den sidste, for 10 år siden, lægerne sagde ikke flere børn, da sclerosen også kom samtidig med mindstemanden. Meeen derfor kan jeg vel godt være sådan lidt – bare en til – Er dog nok næsten for gammel selvom mange får børn når de er 40! Jeg nøjes med minderne og nyder nemheden med to børn på 9 og 11.\nMie, 8. februar 2017 kl. 19:12 skriver:\nÅhja, nemheden. Den skal også bare nydes.\nCarportognoia, 8. februar 2017 kl. 21:43 skriver:\nJæsjæs. Jeg er også ind i mellem sygt skruk. Og hvis der er nogen, der ikke skal have flere babyer (og i øvrigt næppe ville overleve flere fødsler) er det mig. Det er biologien, der fucker med os, og vi må slå hårdt igen med rødvin og intellektuelle stimuli.\nMie, 9. februar 2017 kl. 20:25 skriver:\nSandt. Vi må vise den biologi, hvem der bestemmer. Skål!\nAnette, 9. februar 2017 kl. 15:01 skriver:\nrigtig godt skrevet, elsker lego billedet… muligvis vær at lytte til fornuften\nhar perioder af skruk… men ingen ældre børn, ingen mand og nok også lige dårlig nok til tider til at tage mig af et barn…. måske man skulle låne (altså børn)… nå indtil da går behovet for at give omsorg ud over Zorro


Senior Business Architect, KMD A/S | Computerworld it-jobbank\nDu vil komme til at indgå i vores Architecture Capability Center i KMD Technology Services & Projects.\nI denne del af organisationen understøtter vi KMDs strategiske forretningsenheder og bidrager til KMD's overordnede mål ved at levere IT-arkitektur på alle niveauer.\nTil Boligbeslutningsområdet søger vi en Senior Business Architect, som på et overordnet niveau skal have blik og ansvar for at binde løsningerne sammen i forbindelse med den løbende udvikling på området:\nSom Senior Business Architect er du ansvarlig for at kortlægge kundernes behov i tæt samarbejde med forretningsområdet.\nDit hovedansvar er at udføre forretningsmodellering og beskrive funktionelle krav baseret på kundebehov, forretningsstrategier og processer.\nDu er som Business Architect ansvarlig for at sikre grundlag for beslutningen vedrørende strategien og arkitekturen og er dermed ansvarlig for den helhedsorienterede og sammenhængende oplevelse på tværs af løsningen og med dette sikre at disse bindes sammen\nMed andre ord går dit ansvar længere end til at beskrive en enkelt proces. Du har overblik over de mange forretningsprocesser, og du understøtter disse gennem forretningsarkitekturen for at sikre, at der er en sammenhæng mellem kundens behov, løsningens levedygtighed, og hvad der kan gennemføres.\nVi forestiller os, at du har en relevant videregående uddannelse, samt en solid baggrund inden for it og minimum 8-10 års erfaring som Business Architect og dette i en rolle som rådgiver og bindeled mellem kunden og løsningen.\nDu agerer kompetent og sikkert i rollen som senior Business Architect og er god til at se helheder og løsninger.\nDu arbejder struktureret med dine opgaver, har en god ordenssans og er løsnings- og detaljeorienteret samtidig med, at du formår at bevare det fulde overblik.\nDu kan begå dig sammen med kolleger med forskellige opgaver og baggrunde og fungerer godt i et team, hvor opgaver løses i fællesskab, samtidig med at du forstår at sætte dig for bordenden og drive beslutningerne.\nDu er vant til at agere i et setup som er baseret på et kontraktligt setup.\nDu arbejder uafhængigt og udøver personligt ansvar og autonomi for leverancen og forstår, hvad der er nødvendigt for at få succes.\nDu behersker både dansk og engelsk på et godt niveau, mundtligt som skriftligt.\nKan du se dig selv i denne sammenhæng, er du måske vores nye kollega.\nHvis du vil vide mere om stillingen er du meget velkommen til at kontakte Head of Department Lilian Andersen på +45 41 74 37 09. Vi opfordrer dig til at sende din ansøgning hurtigst muligt, da vi indkalder til samtaler løbende. Vi ser frem til at modtage din ansøgning.\nAgile Product Owner for Energy Solutions – Odense Service Delivery Manager - KMD WorkZone – Ballerup Security Compliance Architect – Ballerup Technical Solution Consultant – Aalborg Business analyst som brænder for den grønne omstilling – Aalborg eller Aarhus


Kampen mellem kønnene. Kønnenes kamp. Venus versus Mars. Kvindefrigørelsen. Kært barn har mange navne.\nMen selvom alle kender til denne krig, kan ingen fastslå præcist, hvornår den tog sin begyndelse. At den fortsat raser fremgår dog med al (u)ønskelig tydelighed.\nKvinder i Danmark og ligesindede lande har gennem årtier forlangt ligestilling, men jo mere nyt fra ”krigsfronten” jeg hører, jo mere kommer jeg i tvivl om, hvilken ligestilling kvinderne egentlig ønsker. Er kvinderne overhovedet enige på det punkt?\nDer er kommet flere kvindelige ledere i både det private og offentlige erhvervsliv. Der er kommet flere kvindelige toppolitikere. Der er kommet flere kvinder i de typiske mandefag såsom smede, tømrere, malere – ja selv i hæren og politikorpset har de møvet sig ind.\nI nogle erhverv, har kvinderne travlt med at gøre opmærksom på, at de gør tingene på deres egen (feminine) måde. Eksempelvis fremhæver mange kvindelige ledere, at de er mere ”lyttende” end mandlige chefer.\nI andre erhverv fokuserer kvinderne derimod på at forlange 100% ligestilling uanset prisen. Eksempelvis insisterer kvinder i militæret på at udføre de fysiske øvelser på nøjagtig de samme betingelser som mændene, trods det faktum, at mænd har en anden fysik end kvinder.\nOg endelig er der den gruppe af kvinder, der ligefrem efterlyser positiv særbehandling af det feminine køn for at opnå målet om 100% ligestilling. Man forestiller sig blandt andet et krav om, at en virksomheds bestyrelse skal bestå af lige mange mænd og kvinder.\nKritikere af dette synspunkt har fremført, at et sådant krav vil være ensbetydende med at indrømme, at kvinderne ikke kan klare sig i den fri konkurrence med mændene.\nMen hvad er det, kønnene kæmper om?\nNår jeg hører ”det stærke køn”, forestiller jeg mig noget i stil med retten til at bestemme over det modsatte køn. Det kan dog næppe være hovedgevinsten, da det i så fald vil overflødiggøre hele ligestillingsdebatten, som jo netop er startet af kvinderne. Kvinderne kan derfor umuligt være interesserede i at bestemme over mændene. Eller kan de?\nHvordan afgør vi for øvrigt, hvem der vinder?\nTræffes afgørelsen ud fra hvilket køn, der sidder på flest topstillinger i året 2030? Jeg kan forestille mig, at den tabende part straks vil forlange en revanchekamp, og så taler vi måske om 2070.\nKan kampen overhovedet vindes?\nDe seneste meldinger i medierne går på, at kvinderne er blevet mere maskuline i deres væremåde og tankegang. Flere kvinder vælger børnene fra for at hellige sig deres karriere. Karrieren har ellers traditionelt været et mandligt statussymbol, mens den store og sunde kernefamilie har været kvinders mål i tilværelsen.\nOmvendt gør avisoverskrifter som ”Manden skal mere i centrum” og ”Det er ikke mandens skyld” endegyldigt op med forestillingen om manden som jægeren og beskytteren, der ikke skal pylres om.\nOverskrifterne dækker over to forskellige historier.\nDen første går ud på, at danske forskere nu har besluttet sig for at fokusere mere på mænds helbreds-problemer, som der ifølge forskerne hidtil har været forsket alt for lidt i. Angiveligt fordi mænd ikke i samme grad som vi kvinder forstår at gøre opmærksomme på sig selv. Da mændene mangler ”brokke-sig-genet” har forskerne besluttet sig for at hjælpe dem lidt på vej, ved af sig selv at forske i problemer af særlig interesse for mænd.\nDen anden historie slår fast, at de italienske forskere må være nået til samme konklusion, og det på et tidligere tidspunkt end deres danske kolleger. Italien kan således allerede nu præsentere det første resultat af den målrettede forskning i mænds særlige helbredsforhold: udviklingen af en ølvom er skam ikke mændenes skyld. Det er genetisk betinget. Så nu kan mænd fortsætte ølbælleriet uden at føle skam over den tiltagende livvidde. De kan jo blot slå ud med armene og henvise til deres uheldige gener.\nSå alt imens kvinderne bliver mere og mere forretningsmæssige, bliver mændene blødere og blødere – både fysisk og psykisk.\nHar mændene indset, at de bliver nødt til at møde os på halvvejen, for at kvinderne kan få den ligestilling, som de har råbt op om i årevis?\nHar kvinderne i stedet for at få ligestilling opnået et kompromis, hvor kvinderne bliver lidt mere maskuline – og mændene lidt mere feminine?\nBetyder det, at vi ender som intetkøn?\nOg er det, altså intetkønnet, i virkeligheden det stærke køn?


Johannes jagter 12-taller og betaler dyrt for det - MX.dk\nAf Christian Hansen - 21/05-15 07:50; Opdateret: 21/05-15 16:20\nStadig flere folkeskole- og gymnasieelever betaler sig til eksamenshjælp i karakter-jagt. Men man kan ikke købe sig til gode karakterer, lyder det fra rektor-formand, der langer ud efter udbyderne af betalt privatundervisning.\nNår studenterne til sommer ses overalt i gadebilledet vil stadig flere af disse unge have betalt penge af privat lomme – op til 12.000 kroner - for at have opnået ønske-karakteren.\nSå mange elever køber eksamenshjælp\n2013: 550 elever\n2014: 1.800 elever\nForventning 2015: 3.000 elever\nKilde: My Academy og MentorDanmark\nDet koster eksamenshjælp\nEleverne køber mellem ti og 40 undervisningstimer i forbindelse med eksaminer.\nDet koster henholdsvis ca. 3.000 kroner og ca. 12.000 kroner.\nSåledes beretter to store udbydere af eksamenshjælp i Danmark om en samlet stigning fra omkring 550 elever til 3.000 på to år.\nUddannelsesforsker fra Aalborg Universitet, Ulla Højmark Jensen, kalder det en kedelig tendens.\n- Det er et symptom på et uddannelsessystem, hvor vi presser de unge karaktermæssigt så omdrejningspunktet i deres liv bliver, hvor dygtige de er i skolen, siger hun.\nSkoleelever går ned med stress over karakterræs\nForskeren tror ikke på, at drivkraften generelt kommer fra eleverne selv.\n- Det skulle jo være underligt, at så mange unge helt af sig selv pludselig får lyst til eksamenshjælp. Det er jo nok, fordi de bliver presset af skolen og af adgangskrav, siger hun.\nFormand for Gymnasieskolernes Rektorforening, Anne-Birgitte Rasmussen, mener ikke, at eksamensniveauet er for højt.\n- Eleverne vil rigtig gerne præstere godt til eksamen, men nogle elever har ikke fået opbygget den nødvendige selvtillid. Jeg tror, at vi har et arbejde i at fortælle de unge, at de nok skal klare sig og få den karakter, de skal have, siger hun og retter kritik mod udbyderne af betalt eksamenshjælp.\n- Man kan ikke købe sig til nemme fix. Det tror jeg, at man bilder eleverne ind, at de kan, siger hun.\nDen kritik har Country manager hos My Academy, Rune Sørensen, ikke meget til overs for.\n- Vi kan se, at en pakke på ti timer i snit er med til at øge karakteren ét trin på karakter-skalaen, påstår han.\n18-årig jagter perfektion\nÉn af de 3.000 elever, som køber sig til mere undervisning, er 18-årige Johannes Sartou.\nDet er nødvendigt når drømmeuddannelsen hedder Interkulturel Marketing på CBS. For her kræves der høje karakterer. Og derfor har Johannes valgt at købe eksamenshjælp for flere tusinde kroner, så han kan jagte de sidste 12-taller i samfundsfag, dansk og engelsk, der giver ham adgang til handelshøjskoleuddannelsen, der kræver over 10 i karaktersnit.\n- Det er for at give karakteren det sidste skub fra 10 til 12, hvor jeg perfektionerer de sidste fag, siger han.\n- Jeg vil gerne være helt klar på dagen, fortsætter han og fortæller, at han er sikker på, at pengene er det hele værd.\n- Hvis jeg bagefter stod med et snit, som jeg ikke kan bruge, er 12.000 kroner en lille pris, siger Johannes, der går på Gefion Gymnasium i København.\nHan mener, at undervisningen i skolen er god, men at den private, målrettede undervisning kan tage ham det sidste stykke mod målet.\n- Når man sidder med en vejleder, som er på samme personlige niveau som en selv, bliver undervisningen mere jordnær end ved en forelæsning, der ikke er målrettet det, jeg har brug for, siger Johannes.\nRedigeret 21.maj kl. 16.19:\nVi har valgt ikke at skrive det eksakte beløb, som Johannes har brugt på mere undervisning. Det fremgik ellers tidligere af artiklen


Boxengasse - Side 30 af 39 - Kvalitetsindhold om dansk og international motorsport\nNiklas Majgaard\td. 1. juli 2020 Foto: Niklas Majgaard/Boxengasse.dk\nNiklas Majgaard\td. 27. juni 2020 Foto: Tim Upietz/VLN\nNiklas Majgaard\td. 25. juni 2020 Foto: NLS & David Neubarth, WS Racing\nGalleri: Juniløbet på FDM Jyllandsringen\nKim Gripping\td. 22. juni 2020 Foto: Boxengasse\nKoldingensisk DTC-kører starter eget racerteam\nNår Danish Thundersport Championship starter sæsonen op i begyndelsen af maj, bliver det med Michael Markussen som både teamejer og kører i Markussen Racing. Den erfarne DTC-kører storsatser i jagten på mesterskabet i 2019-sæsonen. For koldingenseren, der i 2016 blev...\nPressemeddelelser / 15. februar 2019\nLamborghini Super Trofeo tager hul på sæsonen i dag med første runde af Lamborghini Super Trofeo Middle East serien der afvikles og 2 runder, denne weekend i Dubai og næste weekend i Abu Dhabi. I hvert runde køres der 3...\nNår Ib Kragh i år skal forsvare sit Danmarksmesterskab i Dansk Super Rally, kommer det ikke kun til at ske bag rattet af en ny Skoda Fabia R5. Det vil også være en anden person end hidtil, der skal læse...\nPressemeddelelser / 13. februar 2019\nChristian Rasmussen kører “Road to Indy” i 2019\nHvis du synes Christian Rasmussen havde en flot 2018 sæson, Så kan du godt regne med at denne sæson har potentiale til at blive endnu bedre! På baggrund af den store succes Christian havde i 2018, som en del af...\nPressemeddelelser / 9. februar 2019\nNår 2019-udgaven af Mascot DTC skydes i gang, bliver det alligevel med Jan Magnussen på deltagerlisten. Den tredobbelte mester, som meldte sin afgang efter DM-Finalen sidste efterår, stiller i år op for det midtjyske LM Racing i udvalgte løb –...\nPressemeddelelser / 8. februar 2019\nNyhederWEC - World Endurance Championship\nMed de nye Hypercars på vej i 2020 kunne man fristes til at tro, at Toyota ville kalde det en dag for sit engagement i LMP1-Hybrid med udgangen af denne sæson i WEC. Men japanerne tager en sæson til –...\nNiklas Majgaard / 7. februar 2019\nI næsten halvanden måned har Ib Kragh været uden en rallybil. I midten af december solgte han nemlig den Citroën DS3 R5, som sikrede ham den samlede sejr i Dansk Super Rally 2018, til svenske Rolf Grybb, men nu er...\nPressemeddelelser / 4. februar 2019\nEfter godt 50 år i dansk motorsport har Johannes Graversen valgt at stoppe som aktiv racerkører. Det har ikke været en nem beslutning for Johannes, men han er ikke i tvivl om, at det er den rigtige beslutning. Med den...\nPressemeddelelser / 22. januar 2019\nEt nyt navn, man i år kommer til at stifte bekendtskab med i MASCOT DTC, bliver 20-årige Casper Pilgaard fra Ryomgård. Efter tre sæsoner og to mesterskabsmedaljer i formelvognene skifter djurslændingen til racerbilerne med de buldrende amerikanske V8-motorer. ”Jeg fik...\nPressemeddelelser / 17. januar 2019\nDUBAI, 13. JANUAR 2019 – Det startede godt for Dennis Lind, da han torsdag sikrede pole position i sæsonens første 24-timersløb på Dubai Autodrome. Danskerens første opgave som fabrikskører hos Lamborghini Squadra Corse var at hjælpe italienske Target Racing med...\nPressemeddelelser / 13. januar 2019


Øvningens ædle kunst\nØvningens ædle kunst.\nJeg vil med denne artikel prøve at give nogle råd og anvisninger på, hvordan du kan øve dig for at få størst mulig glæde og udbytte af din guitarundervisning. Andre musikskoleelever kan også drage fordel af at læse om øvemetoderne.\nDe fleste guitarelever møder op med en stor begejstring og gå-på-mod. Motivationen til at påbegynde undervisningen kommer ofte fra en kammerat, som de har hørt spille eller fra radio, tv og internettet.\nDet ser ofte legende let ud, når man ser andre spille guitar – især i fjernsynet, som i de senere år har vist flere talentkonkurrencer, men man glemmer, at der er øvet rigtig mange timer, førend man behersker sit instrument.\nEn kendt musiker har engang udtalt, at hans kunnen var produktet af 10% talent og 90% arbejde! Jeg kan kun give ham ret.\nDu skal derfor lære at øve konsekvent, selvom du ind imellem ikke kan undgå at skulle øve nogle måske lidt småkedelige tekniske øvelser. Disse er imidlertid nødvendige for at nå målet: at være i stand til at lave god musik, enten for dig selv eller sammen med andre. En dejlig fritidsbeskæftigelse for resten af livet!\nKlavervirtuosen Arthur Rubinstein lagde som barn grunden til hans helt unikke tekniske formåen, ved at øve de samme figurer og skalaer igen og igen.\nMedens han øvede med den ene hånd, benyttede han den anden til at spise et æble eller blade i en kriminalroman. Hans forældre var ikke vidende om hans lidt specielle øvemetode. Han påstod, at netop disse mange gentagelser bevirkede, at han senere kunne mestre\nselv de teknisk sværeste stykker.\nMed hensyn til øvningen ser man desværre alt for tit, at når den første begejstring har lagt sig, skruer guitareleven øvetiden væsentligt ned ved hjælp af tusindvis af undskyldninger og undrer sig oven i købet over, hvorfor resultatet bliver ringere og ringere.\nPå denne måde har mange talentfulde elever stoppet deres musikhobby. Undervisningen blev jo kedelig.....\nEn undervisning med manglende udvikling vil altid blive kedelig.\nEr grunden til den svigtende interesse, at du hellere vil spille noget andet end eksempelvis klassisk guitar, så er guitaren et instrument, hvor man kan spille næsten alt. (Rytmeguitar med sang, blues, country, rock, jazz m.m.)\nHusk altid at fortælle din guitarlærer, om du er tilfreds med det du spiller.\nJeg har desuden et pc-program ved navn GuitarPro, hvor jeg kan finde både nye og gamle hits, så du også lærer de nyeste melodier, når du teknisk er klar til det.\nNedenfor har jeg noteret nogle anvisninger på øvemetoder, som jeg håber du vil bruge.\nØv ca. 30 – 45 minutter hver dag.\nDet tager ca. 20 min. inden du fuldt ud er i stand til at koncentrere dig, hvorfor det er vigtigt at øve minimum en halv time. Hukommelsen virker kun tilfredsstillende, når du virkelig koncentrerer dig.\nHusk på, at øvningen både er en indlæring af informationer og en optræning af finger- og armmuskler.\nEn vigtig ting med hensyn til øvningens ædle kunst er de berømte 3 t ´er:\nMan skal være tålmodig, da det tager tid at lære at spille på et instrument. Derfor skal man hver dag nyde de små fremskridt man gør under øvningen.\nEr du helt nybegynder, kan du den første tid nøjes med ca. 10 – 20 min., men når kravene stiger skal du helst over de 20 min.\nLav en plan over øvetidspunkter for hver eneste dag.\nFor at undgå at du ”skubber” øvningen, er det bedst at notere et bestemt øvetidspunkt,\nhvor du tager højde for dine øvrige fritidsaktiviteter.\nEksempelvis: onsdag kl. 15.15 – 16.00; torsdag kl. 17.00 - 17.40 osv.\nHerved bliver øvningen til en god vane, ligesom dagens øvrige gøremål.\nSpil evt. lidt mere i weekenden, hvor du måske har mere tid.\nBeherskelse af node- og rytmelæsning er yderst vigtigt, uanset om du spiller jazz, rock eller klassisk musik.\nEr det et problem, så træn nogle minutter om dagen uden instrument, indtil du kan gengive nodenavnet eller rytmefiguren uden vanskeligheder.\nVær positiv, når du skal øve.\nGennem forsøg har det vist sig, at indlæringsevnen er dårlig, hvis man øver med tanken om bare at få øvetimen overstået så hurtigt som muligt.\nTænk i stedet positivt. Så kommer du hurtigere til de gode resultater.\nEr du efter et stykke tid kørt fast eller blevet træt af en melodi, så snak med din guitarlærer om evt. at tage fat på en nyt stykke.\nEn lille historie fortalt af den berømte amerikanske el-guitarist Les Paul:\n”Når jeg ind imellem var lidt trist til mode, skulle jeg bare åbne for guitarkassen, tage min elskede guitar og begynde at spille. Den lå jo bare trofast og ventede i guitarkassen.\nMit dårlige humør forsvandt hermed som dug for solen.”\nNodestativ, noder, guitar, fodskammel/guitarstøtte m.m. skal stå parat.\nDer findes ikke noget mere irriterende end først at skulle stille nodestativet op, søge efter guitarstøtten under sengen og herefter konstatere, at noderne måske er forsvundet i et ocean af skolebøger, computerspil og andre ting.\nStår tingene ikke parat, får du dig måske ikke taget sammen til at øve den dag.\nLysten til at spille kommer tit først, når du sidder med guitaren i hånden.\nSørg for at der er ro, når du øver.\nNår du skal lære noget, kræver det, som før omtalt, dyb koncentration.\nDet nytter ikke, at din mor dukker op med en brølende støvsuger, din lillesøster/lillebror leger støjende lege,\nmedens du er i færd med at øve en svær melodi.\nSig til familien, at de skal tage hensyn til dig, når du øver.\nNår du har lært en ny melodi, kan du bruge familien som koncertpublikum, for at vænne dig til at spille for andre mennesker.\nGør øvetimen interessant og rationel.\nStart altid med nogle tekniske øvelser (eksempelvis den kromatiske skala) for at varme fingrene op. Tænk på sportsfolk, som altid varmer op, inden de skal præstere.\nBagerst i ”Den Røde Tråd” bind 3 har jeg skrevet et opvarmningsprogram, som mange elever har haft stor glæde af.\nPrøv under opvarmningen, som helst skal bestå af øvelser, hvor fingerbevægelserne kan iagttages, at forbedre holdningen og det afslappede spil.\nDu kan med fordel øve dig foran et stort spejl, så fingerteknikken nøje kan kontrolleres. Min erfaring viser, at dårlige sidde- og håndstillinger forhindrer, at man når langt på sit instrument.\nKlik ind på YouTube og se, hvordan topguitarister som bl.a. Julian Bream, John Williams, Marco Tamayo, Timo Kohronen m.m. spiller.\nHøjrehåndens stilling har en vital betydning for den flotte klang på den klassiske guitar. Som udgangspunkt bør højre hånd følge en lige linie fra underarmen. Mange nybegyndere drejer i håndleddet.\nFor at øve på det væsentlige i den melodi, du er i færd med at indstudere, bør du lave parenteser omkring ”de svære steder” og minimum øve disse 8 gange meget langsomt og fejlfrit igennem. Fejl husker hjernen desværre lige så godt som det rigtige!\nAnalyser ”det svære sted” og find ud af, hvordan problemet kan løses.\nGennem forsøg med hjernens evne til at opfange og huske informationer, har det vist sig, at ”den nye informationsforbindelse” - som skal læres – først dannes efter ca. 8 gentagelser! Det vil sige at man snyder sig selv ved bare at spille melodien 1 gang igennem.\nDog skal der siges, at hjerneforskningen har påvist, at den øvre grænse for gentagel-\nser ligger på 150. Herefter bliver det faktisk dårligere!\nPrøv at øve mest på ”svære steder” indtil de beherskes, for at frigøre mere tid til at påbegynde noget nyt eller vedligeholde stykker, som du har spillet før.\nI ”Den Røde Tråd” bind 1 har jeg på side 19 skrevet en øvemetode, som eleverne har været rigtig glade for.\nHvor meget skal man øve sig, hvis man vil være blandt de allerbedste?\nFlere elever har gennem tiderne spurgt mig, hvor meget man skal øve for at kunne bestå optagelsesprøven til musikkonservatoriet.\nMit svar er: ca. 2 – 3 timer om dagen.\nEn berømt musikpædagog foreslår at øve 2 gange halvanden time med en pause for hver halve time.\nHvis du vil være blandt verdenseliten, skal du ”bare” øve 10.000 timer i henhold til de nyeste undersøgelser af hjernen. Dette gælder både indenfor musik, sport og andre aktiviteter.\nAltså, hvis du øver dig 3 timer hver dag i 10 år, har du en god chance for at blive verdenskendt på din guitar!!!\nMusikskoleelever øver ca. en halv time om dagen.\nMit håb er, at jeg med disse små råd kan bidrage til, at du som guitarelev får noget mere ud af de mange øvetimer derhjemme.\nLærer du hurtigere at beherske guitaren teknisk og ikke mindst musikalsk, får du hurtigere adgang til den musik, som du synes bedst om. Efter mine erfaringer ligger denne musik for de flestes vedkommende på et relativt højt niveau.\nMin slutbemærkning er det gamle ordsprog: ”Øvelse gør mester”\nHertil vil jeg tilføje: ”Sammen med den gode øvemetode!”


Forskellige aspekter af integration blev droftet\nForskellige aspekter af integration blev drøftet på international konference i Tallinn\nDen 29.-30. november 2016 fandt den internationale konference "Integration udfordringer i en radikaliserede verden" sted i Tallinn.\nKonferencens oplægsholdere var blandt andet eksperter fra Canada, Storbritannien, Rusland, Tyskland, Danmark, Sverige, Finland og Estland. De behandlede forskellige emner, herunder radikalisering og forebyggelse, kulturel mangfoldighed, inklusion og mangfoldighed på arbejdsmarkedet, samt den rolle civilsamfundet og uddannelsessystemet spiller i at skabe et miljø, der understøtter kulturel mangfoldighed i samfundet.\nI panelet om inddragelse af civilsamfundet blev de danske erfaringer beskrevet af Mads Nygaard fra Venligboerne, en frivillig organisation, der samler lokale folk og flygtninge. Ideen, der startede som en lille Facebook-gruppe i slutningen af 2014 hjælper tilkommende asylansøgere med at møde danskere på en afslappet og enkelt måde. Nu er der over 100 grupper i Danmark med over 100.000 medlemmer. Det at lære dansk kommer naturligt gennem mødet med folk i netværker og gennem dette har mange flygtninge fundet arbejde, skolegang eller et sted at bo, yderligere integreret og blevet en del af det danske samfund.\nKonferencen var arrangeret af the Integration and Migration Foundation Our People (MISA) og støttet af den estiske kulturministerium, samt partnere som British Council, Den Kongelige Norske Ambassade, Den Kongelige Danske Ambassade, Tallinn University og andre. Konferencen var rettet mod integrationseksperter, politiske beslutningstagere, forskere, medlemmer af civilsamfundet, virksomhedsejere og repræsentanter for internationale organisationer.\nMads Nygaard (Foto: Katrine Pedersen)


Formidlingsinspektør til Museerne Helsingør - Ledige job\nFormidlingsinspektør til Museerne Helsingør\nAnsøgningsfrist 29. november 2021, kl. 23:59\nKan du bringe historien ud i byens rum?\nMuseerne Helsingør søger en ny museumsinspektør, der skal udvikle museets formidling til nye målgrupper og i nye spændende retninger.\nMed et større fokus på Sundtoldstiden arbejder museet med en ambition om at skabe et museum ”uden for murene”, hvor bl.a. formidlingsaktiviteterne favner og bruger Helsingørs enestående fysiske kulturarv.\nDu bliver en del af museets formidlingsafdeling. Afdelingen sorterer under museets leder og varetager arrangementer, omvisninger, undervisning, kommunikation og alle øvrige aktiviteter, der knytter sig til formidling. Du kommer til at arbejde tæt sammen med Afdelingen for kulturarv, da bl.a. udvikling og opsætning af nye udstillinger sker på tværs af museets to afdelinger.\nudvikle museets formidlings- og kommunikationsstrategi.\nudvikle, tilrettelægge og afvikle nye formidlingsformater i henhold til strategien og sikre de nye formaters synlighed i kommunikationen.\nsikre løbende dataindsamling fra museets brugere og tilrettelægge formidlingen efter målgrupper.\nengagere og koordinere frivillige til museets formidlingsaktiviteter.\nomsætte museets forskning til formidlingsaktiviteter.\nen kandidatgrad eller ph.d. i historie, etnologi eller lignende museumsfag.\net solidt og bredt indblik i Danmarkshistorien.\nsolid erfaring fra museumsverdenen og begejstres af formidling.\nerfaring med levendegjort formidling, gerne i samarbejde med frivillige.\nerfaring med kropslig og sanselig formidling.\nerfaring med formidling af byrum.\nerfaring med tilrettelæggelse af udstillinger.\nerfaring med digital formidling såsom apps, podcasts, hjemmeside o.lign.\nDu er idérig og kan tænke i nye formater og gerne med kant.\nDu har erfaring med projektledelse, er systematisk og detaljeorienteret, men du evner at kunne se tingene i et større perspektiv.\nDu er struktureret og kan følge opgaverne til dørs.\nDu kan både arbejde selvstændigt og indgå i tætte samarbejder med andre.\nArbejdstiden er 37 timer pr. uge, og vi har flextid. Weekendarbejde kan forekomme.\nArbejdsstedet er indtil videre Bymuseet, Sct. Annagade 36, 3000 Helsingør.\nHvis du har spørgsmål til stillingen, er du velkommen til at kontakte museumsleder David Høyer på tlf. 25 31 18 01.\nFakta: Museerne Helsingør er et kommunalt drevet, statsanerkendt museum bestående af tre udstillingssteder: Bymuseet, Skibsklarerergaarden og Værftsmuseet. https://helsingormuseer.dk\nVi henviser til, at du søger jobbet via knappen "Søg jobbet".\nVedlæg ansøgning og CV.\nAnsøgningsfrist: 29. november kl 23.59


Motorola Edge+ kommer med 108 megapixels kamera - MereMobil.dk\nRYGTE: 108 megapixels kamera er en af de ting, som du kan forvente i den kommende topmodel fra Motorola. Læs de seneste Edge+ rygter her.\nBilleder af den kommende Motorola Edge+ lækket (Foto: @OnLeaks)\nDet er efterhånden længe siden, at Motorola sidst har lanceret et flagskib. Det var, ifølge rygtebørsen, meningen at Motorola ville have afsløret deres kommende flagskib til den aflyste Mobile World Congress 2020. Motorola har endnu ikke meldt en ny dato ud for en lanceringsevent.\nMotorola bekræfter: Nu kommer der en topmodel\nMen rygterne omkring Motorola Edge+ tager til i disse dage. Derfor kan præsentationen være i nær fremtid.\nMotorola Edge+ ventes at være navnet på den topmodel, som Motorola vil annoncere.\nDer har været lækkede billeder af Edge+, hvor der afsløres et triplekamera på bagsiden. Skal man tro Twitter-brugeren @TechDroider, så vil det være den første Motorola telefon med en 108 megapixels sensor. Det skriver GSMArena.com.\nMotorola Edge+ Se lækkede billeder af topmodellen\nIfølge rygterne så vil triplekameraet bestå af en 108 megapixels linse, samt henholdsvis en 16 megapixels og 8 megapixels linse, som formentlig er henholdsvis en telefotolinse og ultravidvinkel linse.\nSelfiekameraet på Edge+ rygtes at være 25 megapixels.\nSamsung Galaxy S20 Ultra kommer også med en 108 megapixels sensor, hvilket i vores test har givet nogle gode resultater. Det kan du se mere om her.\nSensoren i Motorola Edge+ kunne angiveligt godt være produceret af Samsung.\nMotorola har solgt 100 millioner Moto G-telefoner\nDerudover ventes det, at Motorola Edge+ (navnet er ikke officielt endnu) kommer med en Snapdragon 865 processor fra Qualcomm. Derfor vil der være tale om en telefon, som understøtter 5G-netværket.\nSkærmen er en 6,67 tommer, der er med 90 Hz opdateringshastighed. Android 10 og 5.170 mAh batteri er også noget af det, som forventes du får på den kommende topmodel fra Motorola.\nMotorola har endnu ikke meldt noget officielt ud omkring eventen. MereMobil.dk holder dig opdateret når der er nyt fra Motorola.\nDerudover så rygtes det også, at 3,5mm hovedtelefon stikket er retur.


Dutch perfect onlinebutik på Bikeinn\nAlle ( Dutch Perfect )\nDUTCH PERFECT er et berømt mærke, der blev grundlagt i 1986. Hovedkvarteret er beliggende i Holland. DUTCH PERFECT er en innovativ virksomhed, der fremstiller cykeldæk, styr og tilbehør. DUTCH PERFECT har mere end 30 års erfaring inden for fremstilling af cykeldæk og er blevet et af de mest pålidelige navne i branchen. Vi designer og udvikler cykeldæk under streng kvalitetskontrol for at sikre maksimal komfort og ydeevne. DUTCH PERFECT brænder for cykling og dermed gennemgår hvert af de produkter, vi har lavet, en omfattende testprocedure for at sikre kvalitet og holdbarhed.


Områdekode Mount Darwin (forvalg)\nOmrådekode / forvalg Mount Darwin\nBy eller region: Mount Darwin\nOmrådekoden / forvalg for Mount Darwin er 76. For det fiktive telefonnummer 7157456 og er forvalg / områdekoden 76, det nummer, der skal ringes op, er 76 7157456. Og Mount Darwin ligger i Zimbabwe.\nOmrådekodepræfikset / forvalg tildeler abonnentens telefonnummer til en bestemt placering. Der findes andre typer præfiks ud over områdekoden: Internationale landepræfikser, præfikser for mobiltelefonudbydere og præfikser for forskellige tjenester. Disse kombineres for at passe til flere formål. Når du ringer fra et land til et andet i tilfælde, hvor modtageren af opkaldet har en fastnet, kombineres landepræfikset med områdekoden og abonnentens nummer. For det fiktive telefonnummer 7157456 er forvalg / områdekoden 76 (Mount Darwin) og Landekode 00263, det nummer, der skal ringes op, er 00263 76 7157456. Hvis opkaldet er til en mobilenhed, kombineres Landekode med mobiltelefonudbyderens præfiks og abonnentens nummer. Hvis der foretages et opkald til en abonnent i det samme land, kan Landekode udelades. I tilfælde af nationale opkald fra et fastnet til et andet kan områdekoden / forvalg også udelades i mange lande, når begge abonnenter har den samme områdekode / forvalg. Især i lande, hvor abonnenter er i stand til at bevare det samme telefonnummer efter at have flyttet til en anden placering eller by, skal områdenummeret – i dette tilfælde 76 – selvfølgelig også ringes op.\nTjenester, der fås adgang til via tjenestepræfikser, kan medføre gebyrer, ikke kun fra telekommunikationsselskaber, men også fra de virksomheder, der tilbyder disse tjenester. Som et resultat tilbyder en række tvivlsomme virksomheder tjenester, der er til begrænset nytte men pådrager sig høje gebyrer. For at øge deres fortjeneste yderligere forsøger sådanne tjenester at holde vedkommende, der ringer, på linjen så længe som muligt. Tilsynsmyndighederne griber regelmæssigt til handling mod sådanne udbydere, men det kan man ikke regne med. Ud over specielle numre, der kan identificeres ved hjælp af deres præfikser, er der også hurtigopkaldsnumre. Det mest kendte er nødnumrene 112 i Europa og 911 i Nordamerika. Disse numre kan bruges landsdækkende og behøver ingen præfikser, dvs. ingen Landekode +263 (00263) eller områdekode / forvalg 76 (Mount Darwin).\nHvis du er uden for Zimbabwe, og du vil ringe til en person i Mount Darwin, skal du udover Landekode have Landekode for det land, du ønsker at ringe til. Landekode for Zimbabwe er +263 (00263), så hvis du er i Danmark, og du vil ringe til en person i Mount Darwin, skal du prefikse personens telefonnummer med +263 76. Nulet foran områdekode er udeladt i dette tilfælde. For det fiktive telefonnummer 7157456 er forvalg / områdekoden 76 (Mount Darwin) og Landekode 00263, det nummer, der skal ringes op, er 00263 76 7157456.


Supersælgere. På trods af talrige advarsler lader mange sælgere sig alligevel binde af jobklausuler. En otteårig gammel lov om jobklausuler er utilstrækkelig, mener sælgernes fagforening. Det giver både S og SF dem ret i.\nMandag d. 15. januar 2007, kl. 14.37\nOpdateret mandag d. 15. januar 2007, kl. 14.22\nDanske sælgere lader sig binde på hænder og fødder af jobklausuler, fordi de ikke tør sige fra overfor deres arbejdsgiverne. Siden 1999 er antallet af sælgere, som er underlagt to eller flere jobklausuler mere end fordoblet fra 12 til 26 procent. Det betyder, at mere end hver fjerde sælger er underlagt dobbeltklausuler, oplyser Business Danmark.\nKlausulerne hindrer dem at tage job hos en konkurrent indenfor samme geografiske område og forbyder dem at tage kontakt med tidligere kunder, når de skifter job. - Sælgerne tør ikke tage diskussionen om at fjerne klausulerne fra deres kontrakt, fordi de frygter at være til besvær overfor en ny arbejdsgiver. Vi råder samtlige medlemmer til at få klausulerne fjernet fra deres kontrakt, men alligevel vælger de fleste at sige ja til jobbet, siger chefjurist Bent Hansen fra Business Danmark. Han vurderer, at sælgerne oftest ikke kan overskue konsekvenserne for deres fremtidige karriere. Erhvervsadvokat Finn Bødstrup, som jævnligt behandler sager om de to klausuler, giver ham ret. Han påpeger, at især sælgere i ejendomsmæglerbranchen er afhængige af at kunne få et job i et bestemt lokalområde.\nLov skal til eftersynMed en lovændring i 1999 forsøgte man at stoppe brugen af klausulerne ved at lade arbejdsgiveren betale sælgeren 50 procent af lønnen i den periode, hvor klausulen gælder. I 2004 blev loven revurderet med den konklusion, at det ikke var nødvendigt ændre på den. Men smuthuller i loven har altså givet en eksplosiv vækst i de mange dobbeltklausuler, og derfor var den konklusion forkert, mener Business Danmark.\n- Loven er hullet som en si, fordi arbejdsgiverne har mulighed for at stavnsbinde medarbejdere med to klausuler og kun betale for den ene. Nu ser vi så, at mere end hver fjerde sælger bliver ramt af dobbeltklausuler, og derfor kunne regeringen og Dansk Folkeparti passende revurdere loven, når de til foråret skal lovgive om arbejdsgivernes hemmelige aftaler, lyder det fra fagforeningen.\nOg det forslag nyder opbakning fra både Socialdemokratiet og SF, som mener at loven skal ses efter i sømmene. Fra Dansk Folkeparti er det ikke udelukket, at man vil se på brugen af klausulerne igen, men udgangspunktet er at virksomhedernes konkurrenceevne skal sikres, påpeger arbejdsmarkedsordfører Bent Bøgsted.\nDe bedste ordrer starter med et afslag\nFabriksbesøg gav storkunde\nEjendomsmæglerens største scoop


Enhedslisten på vej mod nybrud: Vi skal være klar til at vælte Mette Frederiksen | Politik | DR\nEnhedslisten på vej mod nybrud: Vi skal være klar til at vælte Mette Frederiksen\nThorning-regeringen var væltet flere gange, hvis Enhedslisten havde haft de rigtige værktøjer på plads. Det mener man i dele af partiet, som på sit kommende årsmøde skal diskutere en ny parlamentarisk strategi.\nDet har været en ufravigelig selvfølge igennem Enhedslistens 28-årige historie: Partiet peger betingelsesløst på lederen af Socialdemokratiet som statsminister.\nIngen ultimative krav, mistillidsvotum eller lignende, som kunne vælte en S-ledet regering.\nDen tradition skal der nu gøres op med. På Enhedslistens årsmøde i den kommende weekend tager partiets medlemmer hul på en debat om en ny parlamentarisk strategi, som i sidste ende skal give folketingsgruppen flere våben at tage i brug, når flertallet i dansk politik igen skifter.\n- Måske er tiden inde til, at vi gør ligesom Det Radikale Venstre har gjort flere gange: At vi i forbindelse med regeringsdannelsen stiller nogle krav til, hvilken politik sådan en regering skal føre.\n- Vi vil også gøre os nogle overvejelser om, hvor meget vi vil finde os i, før vi i givet fald medvirker til at stille et mistillidsvotum til en socialdemokratisk ledet regering, siger Per Clausen fra Enhedslistens hovedbestyrelse.\nLæs også:ANALYSE: Det knager i fugerne i rød blok\nHovedbestyrelsen har op til landsmødet lavet et oplæg til debatten om en ny parlamentarisk strategi, som er blevet sendt rundt til partiets medlemmer.\nHer opridses tre overordnede værktøjer, som eventuelt kan tages i brug, hvis Socialdemokratiets formand, Mette Frederiksen, efter næste valg skal være statsminister:\nMan kan kræve indrømmelser i et regeringsgrundlag, og hvis ikke de krav tilgodeses skal det være en mulighed slet ikke at pege på Mette Frederiksen som statsminister.\nDet kan også blive en mulighed at trække nogle ”røde linjer” overfor Socialdemokratiet, hvor det gøres klart, at Enhedslisten ikke vil afvise at trække tæppet væk under en S-ledet regering, hvis politikken trækker i en forkert retning set med Liste Ø-briller.\nEndelig foreslås det, at Enhedslistens forhandlere i en dronningerunde efter et folketingsvalg skal have mulighed for at pege på en helt anden statsminister end Mette Frederiksen, hvis ellers ”styrkeforholdene er til det”.\nOplægget fra hovedbestyrelsen skal i de kommende dage diskuteres på Enhedslistens årsmøde på Nørrebro i København, hvorefter partiernes lokalafdelinger skal diskutere strategien yderligere. Til efteråret skal der efter planen vedtages en officiel parlamentarisk strategi.\nDong-salg, lærerkonflikt og skattereform\nDet er især erfaringerne fra tiden under Helle Thorning-Schmidts skiftende regeringer mellem 2011 og 2015, som har fået Enhedslisten til at indse et behov for at gøre op med den hidtidige parlamentariske strategi.\nNogle af de mest smertefulde nederlag for Enhedslisten kom i forbindelse med SRSF-regeringen og de borgerlige partiers skattereform i 2012, dagpengesagen, lærerkonflikten og det efterfølgende regeringsindgreb, samt salget af dele af Dong til den amerikanske investeringsbank Goldman Sachs.\nHvis vi siger, at nu er det så groft, at vi ikke kan være med mere, så risikerer vi et valg og et skifte i flertallet.\nHer burde Enhedslisten have taget konsekvensen og væltet regeringen, mener hovedbestyrelsesmedlem Jeanne Toxværd.\n- Der er mange forskellige områder, hvor vi efter min mening ikke skulle have lagt stemmer til, siger Jeanne Toxværd.\n- Der var rigtig mange ting, der gik galt i den periode. Det ville faktisk kræve en længere snak. Men vi viste for lidt kant under Helle Thorning-Schmidt, og vi var med i nogle finanslove, som jeg ikke synes, at vi skulle have været med i, siger hun.\nEnhedslisten blev efter folketingsvalget i 2011 støtteparti for SRSF-regeringen. De fire efterfølgende år gik dog langt fra som Enhedslisten havde håbet på. Her ses Villy Søvndal (SF), Helle Thorning-Schmidt (S), Johanne Schmidt-Nielsen (Ø) og Margrethe Vestager (R) efter valget i 2011. (Foto: Claus bech © Scanpix)\nSkipper: Vi vil ikke finde os i det mere\nI partitoppen ser politisk ordfører Pernille Skipper frem til debatten om en ny parlamentarisk strategi på weekendens årsmøde.\nHun peger konkret på SRSF-regeringens skattereform med Venstre og Konservative i 2012 som et lavpunkt for Enhedslisten under Thorning-regeringen. Gør en S-ledet regering noget lignende i fremtiden, bør hammeren falde, mener Pernille Skipper.\n- Skattereformen tog fra pensionister og arbejdsløse for at give topskatterabatter. Laver man sådan noget med højrefløjen, så vil det i praksis føre til, at tæppet ryger væk.\n- Hvis de her røde linjer var gældende, og hvis vi sad med den viden, vi sidder med i dag - for det gjorde vi jo ikke dengang - så kunne det være et eksempel på en rød linje, som er overskredet. Insisterer I på at gennemføre det, så må I også finde jeres parlamentariske grundlag et andet sted og ikke kun stemmerne til denne enkelte aftale, siger Pernille Skipper.\nVi kommer ikke til at lade os drive rundt i manegen.\nMen så vælter I jo også en rød regering?\nSå I risikerer med en ny strategi at give magten til nogen, som I slet ikke kan lide?\n- Det er klart, at det er dilemmaet. Hvis vi siger, at nu er det så groft, at vi ikke kan være med mere, så risikerer vi et valg og et skifte i flertallet. Men det er lige præcis den form for trusler, som den tidligere regering under Thorning og Corydon benyttede sig af. De syntes, at de kunne gøre hvad som helst, og at det parlamentariske grundlag måtte finde sig i hvad som helst.\n- Det kunne man tillade sig, fordi der nok ikke var nogen, der turde at vælte regeringen. Og det er det, vi ikke vil finde os i mere. For at sige det direkte, siger Pernille Skipper og understreger dog, at hun ikke håber, at det rent faktisk bliver nødvendigt at vælte en S-ledet regering.\nLæs også:Mette Frederiksen efter rødt topmøde: Vi skal ikke have et fælles politisk projekt\nIngen tomme trusler\nDet håber Per Clausen fra partiets hovedbestyrelse heller ikke. Men det er vigtigt, at partiets folketingsgruppe og hovedbestyrelse får muligheden for at gøre det, siger han.\n- Det er helt indlysende, at en socialdemokratisk ledet regering vil være bedre end en højrefløjsregering.\n- På den anden side er vi med den tone og holdning til venstrefløjen, som der er i den socialdemokratiske ledelse i dag, nødt til at sige, at der kan være grænser for, hvad vi vil lægge navn til. Og så må vi se, hvordan det går, siger Per Clausen.\nEr der ikke bare tale om, at I føler behov for at sende nogle signaler til Mette Frederiksen og Henrik Sass Larsen?\n- Jo, men vi skal jo ikke bare sende et signal, hvis vi ikke er indstillede på at følge det signal op med handling. Så hvis vi i de kommende måneder beslutter, at vi er klar til at stille krav i forbindelse med regeringsdannelsen og eventuelt til at vælte en socialdemokratisk ledet regering, så skal vi også være klar til at gøre det i praksis.\n- Det er helt afgørende, at man ikke kommer med trusler, som man ikke er villig til at føre ud i livet, hvis det bliver nødvendigt, siger Per Clausen.\nEnhedslisten truede flere gange med at vælte den tidligere regering, men gjorde aldrig alvor af truslerne. Her er det Enhedslistens daværende folketingsmedlemmer Per Clausen og Frank Aaen, som kritiserer SR-regeringen i forbindelse med salget af Dong-aktier til investeringsbanken Goldman Sachs og pensionsselskaberne ATP og PFA. (Foto: Jens nøRgaard Larsen © Scanpix)\nS: Det er mærkeligt\nHos Socialdemokratiet ser man på debatten om en ny parlamentarisk strategi med en let hovedrysten.\n- Det er mærkeligt, at man her to år før et folketingsvalg bruger mange kræfter på at diskutere, hvad der måtte ske, hvis der kommer et nyt flertal. Det ville være mere fornuftigt, at man brugte sine kræfter på at sikre, at der bliver mulighed for en ny regering efter næste valg, siger politisk ordfører Nicolai Wammen (S).\nLæs også:Radikale: Vi foretrækker Kristian Jensens politik frem for Mette Frederiksens\nVil udsigten til en ny parlamentarisk strategi fra Enhedslistens side gøre jer mere lydhøre, når de i fremtiden kommer med krav og ønsker?\n- Det er sådan i dansk politik, at partierne kan slå flikflak henover Amalienborg Slotsplads, men ved dagens ende er der to muligheder for, hvem der kan blive statsminister: Det er Lars Løkke Rasmussen og Mette Frederiksen.\n- Der må Enhedslisten gøre op med sig selv, hvem de helst vil have. Men mit råd vil være, at man bakker op om Mette Frederiksen, som står for en kurs, hvor vi passer godt på det danske velfærdssamfund, samtidig med at vi skaber arbejdspladser, siger Nicolai Wammen.\nHan slår fast, at der både nu og efter et folketingsvalg vil være områder, hvor Socialdemokratiet og Enhedslisten er uenige – særligt når det handler om udlændingepolitikken. Omvendt ser han gode muligheder for et frugtbart samarbejde på social-, uddannelses- og klimaområdet.\nHar I tidligere taget Enhedslistens stemmer for givet?\n- Jeg mener ikke, at vi har taget nogen partier for givet. En socialdemokratisk ledet regering vil gerne tale med alle, men vi kommer ikke til at lade os drive rundt i manegen. Det vil gælde for Enhedslisten, og det vil gælde for alle øvrige partier i Folketinget.